कार की टक्कर से बालिका की मौत
नोहटा थाना क्षेत्र के नोहटा-अभाना के बीच ग्राम झिन्ना के पास एक कार की टक्कर से बालिका की मौत हो गई। जानकारी के अनुसार राखी पिता शंकरलाल अठ्या निवासी ग्राम सिहुड़ी बहोरीबंद जिला कटनी कुछ दिन पहले ग्राम झिन्ना अपने मामा के घर आई थी। जिसे उसके माता-पिता शनिवार को घर लेने आए थे। शनिवार को सुबह 10 बजे मुख्य मार्ग पर बस का इंतजार कर रहे थे। इसी बीच राखी ने सड़क पार कर रही थी, तभी एक इंडिका कार ने आकर उसे जोरदार टक्कर मार दी। जिससे वह गंभीर रूप से घायल हो गई। जिससे तत्काल ही 108 वाहन से जिला अस्पताल लाया गया। जहां पर उसे मृत घोषित कर दिया गया। परिजनों ने बताया कि वह बस से दमोह जा रहे थे, जहां से ट्रेन से कटनी जाना था।
hin_Deva hin_Deva